Σωκράτης Πετκάκης

Ο Σωκράτης Πετκάκης είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1965 ως το 1970, κατακτώντας το κύπελλο Ελλάδος της σεζόν 1969-70.

Βιογραφία
Καριέρα
Ο Πετκάκης μεταγράφηκε στον Άρη από την Αναγέννηση Χαλκηδόνας το καλοκαίρι του 1965 και παρ' ότι ήταν δεκαεπτά ετών, ο προπονητής Μπέλα Πάλφι του έδωσε αρκετές συμμετοχές στην ομάδα. Σκόραρε το πρώτο του γκολ στις 5 Ιουνίου 1966, στον αγώνα απέναντι στον Παναιγιάλειο, όπου οι "κίτρινοι" κέρδισαν με 2-0.Εφημερίδα Μακεδονία, 7/6/1966, Σελίδα: 5

Την επόμενη χρονιά αγωνίστηκε ακόμη περισσότερο, πετυχαίνοντας πέντε γκολ, αλλά ο Άρης δεν κέρδισε την ευρωπαϊκή του έξοδο, αφού τερμάτισε στην πέμπτη θέση.Greece - Final Tables 1959-1999 - RSSSF Το 1967-68, έδωσε τη νίκη στον Άρη εναντίον του Παναθηναϊκού στις 15 Οκτωβρίου 1967 και πέτυχε χατ-τρικ στη νίκη με 2-3 της ομάδας του μέσα στην Τούμπα, μία εβδομάδα αργότερα.Εφημερίδα Μακεδονία, 17/10/1967, Σελίδα: 5Εφημερίδα Μακεδονία, 24/10/1967, Σελίδα: 7 Μέχρι και σήμερα παραμένει ο μοναδικός παίκτης που σκόραρε χατ-τρικ στο ντέρμπι της Θεσσαλονίκης, μετά την θεμελίωση της Α' εθνικής κατηγορίας, το 1959.Σωκράτης Πετκάκης (1964-1971), ο μοναδικός σκόρερ τριών τερμάτων στο ντέρμπι - Οι Άσσοι του ΑΡΕΩΣ

Ακολούθησε ένας τραυματισμός που τον άφησε εκτός αγωνιστικών χώρων για δύο μήνες και τις επόμενες δύο σεζόν συνέχισε ως αναπληρωματικός.Greece 1968/69 - RSSSFGreece 1969/70 - RSSSF Αφού ο Άρης κατέκτησε το κύπελλο Ελλάδος του 1969-70, μεταγράφηκε στην ομάδα του Εδεσσαϊκού, όπου αγωνίστηκε στο πρωτάθλημα της Β' εθνικής για την επόμενη διετία.

Την σεζόν 1972-73 επέστρεψε στην Α' εθνική με την ομάδα του Πανσερραϊκού, παίζοντας σε 29 αγώνες και πετυχαίνοντας ένα γκολ.Greece 1972/73 - RSSSF Το καλοκαίρι του 1973 μεταγράφηκε στην ομάδα του Απόλλωνα Καλαμαριάς, συμμετέχοντας και πάλι στο πρωτάθλημα της Α' εθνικής. Παρέμεινε στην ομάδα της Θεσσαλονίκης ως το 1977, όταν και έκλεισε την καριέρα του.Greece 1973/74 - RSSSF

Μετά το ποδόσφαιρο
Ο Πετκάκης εργάστηκε στην Κεντρική Υπηρεσία Διαχείρισης Εγχώριας Παραγωγής (ΚΥΔΕΠ) και στην Αγροτική Τράπεζα, ενώ υπήρξε μέλος της ΕΠΣΜ από το 2000 ως το 2014, δημοτικός σύμβουλος Καλαμαριάς από το 2010 ως το 2014, πρόεδρος Προσχολικής Αγωγής και Ανοικτής Προστασίας Ηλικιωμένων από το 2013 ως το 2017 και πρόεδρος της Σχολικής Επιτροπής Σχολείων Πρωτοβάθμιας Εκπαίδευσης του Δήμου από το 2014 ως το 2020.ΣΩΚΡΑΤΗΣ ΠΕΤΚΑΚΗΣ ΒΙΟΓΡΑΦΙΚΟ ΣΗΜΕΙΩΜΑ

Παραπομπές

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Εδεσσαϊκού
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανσερραϊκού
Κατηγορία:Επιθετικοί ποδοσφαιριστές